Source: http://www.europarl.europa.eu/doceo/document/B-8-2019-0051_HU.html
Timestamp: 2019-09-17 01:47:55
Document Index: 30252050

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Eljárás : 2019/2508(RSP)
Válasszon egy dokumentumot : B8-0051/2019
benyújtva az eljárási szabályzat 108. cikkének (6) bekezdése alapján
az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött, javasolt megállapodás Szerződésekkel való összeegyeztethetőségére vonatkozó bírósági véleményre irányuló kérelemről (2019/2508(RSP))
Az Európai Parlament állásfoglalása az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött, javasolt megállapodás Szerződésekkel való összeegyeztethetőségére vonatkozó bírósági véleményre irányuló kérelemről (2019/2508(RSP))
– tekintettel az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött megállapodásra irányuló javaslatra,
– tekintettel az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött megállapodás Unió nevében történő megkötéséről szóló tanácsi határozatra irányuló javaslatról,
– tekintettel az államok közötti szerződések jogáról szóló bécsi egyezményre és különösen annak 34. és 36. cikkére,
– tekintettel az Európai Unió működéséről szóló szerződés 218. cikkére,
– tekintettel a Törvényszék 2015. december 10-i ítéletére (T-512/12. számú ügy)(1),
– tekintettel a Bíróság 2016. december 21-i ítéletére (C-104/16P. sz. ügy)(2) ,
– tekintettel a Bíróság 2018. február 27-i ítéletére (C-266/16. sz. ügy)(3) ,
– tekintettel a Törvényszék 2018. július 18-i végzésére (T-180/14. sz. ügy)(4) ,
– tekintettel a Törvényszék 2018. november 30-i végzésére (T-275/18. sz. ügy)(5) ,
B. mivel a Bíróság 2016. december 21-i ítéletében megállapította, hogy az EU és Marokkó közötti liberalizációs megállapodás nem biztosított jogalapot ahhoz, hogy a megállapodás Nyugat-Szaharára is kiterjedjen, ezért erre a területre nem alkalmazandó. mivel Nyugat-Szahara nem része Marokkónak; mivel ennek megfelelően a Bíróság a106. pontban megállapította, hogy Nyugat-Szahara népét az EU és Marokkó közötti kapcsolatok tekintetében harmadik félnek kell tekinteni, és minden ilyen kétoldalú megállapodás esetében, amely érintheti a nyugat-szaharai harmadik területet, meg kell szerezni a terület lakosságának hozzájárulását; mivel a Bizottság úgy véli, hogy a Bíróság nem határozta meg pontosan, hogy a hozzájárulást hogyan kell kifejezésre juttatni;
C. mivel a Bizottság és az Európai Külügyi Szolgálat (EKSZ) konzultációkat folytatott Rabatban és Brüsszelben a nyugat-szaharai nép hozzájárulásának biztosítása céljából; mivel nem lehet bizonyossággal megállapítani, hogy a Bizottság által tett lépések eleget tesznek-e a nyugat-szaharai lakosság hozzájárulásának megszerzését előíró bírósági követelménynek;
1. úgy véli, hogy jogbizonytalanság áll fenn azzal kapcsolatban, hogy a javasolt megállapodás összeegyeztethető-e a Szerződésekkel és különösen az Európai Unió Bíróságának 2016. december 21-i ítéletével (C-104/16P .sz. ügy);
2. úgy határoz, hogy a Bíróság véleményét kéri az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött javasolt megállapodás Szerződésekkel és különösen az Európai Unió Bíróságának 2016. december 21-i ítéletével (C-104/16P. sz. ügy) való összeegyeztethetőségéről;
A Törvényszék 2015. december 10-i ítélete, Front Polisario kontra Tanács, T-512/12, ECLI:EU:T:2015:953.
A Bíróság 2016. december 21-i ítélete, Tanács kontra Front Polisario, C-104/16P, ECLI:EU:C:2016:973.
A Törvényszék 2018. július 19-i végzése, Front Polisario kontra Council, T-180/14, ECLI:EU:T:2018:496.
A Törvényszék 2018. november 30-i végzése, Front Polisario kontra Council, T-275/18. ECLI:EU:T:2004:869.
Utolsó frissítés: 2019. január 14. Jogi nyilatkozat